Asylspraysagen

Den tidligere formand for Danskernes Parti, Daniel Stokholm, og tre partimedlemmer uddelte den 24. september 2016 hårlak med "asylspray" skrevet på dåsen i gågaden i Haderslev.

I en time delte politikerne sprays med de politiske budskaber ud, mens de fortalte, at migranter skaber sikkerhedsproblemer i landet, og at de bør udvises.

Fem dage senere delte Daniel Stokholm "asylspray" ud på gaden i Thisted.

Kort efter blev de fire politikere sigtet for overtrædelse af racismeparagraffen og våbenloven.